Tiltale for voldtægt efter straffelovens § 216, stk. 1 i to forskellige tilfælde.
Ret: Københavns Byret (1. instans)
Faggruppe: Straffesag — Almindelig domsmandssag
Sagsemner: Seksual forbrydelser;

/

Københavns Byret

Adv. DP 0100-72305-00102-21

D O M

afsagt den 16. maj 2022 i sag

SS 2-1653/2022
Anklagemyndigheden
mod
Tiltalte
CPR nr. f. 1998

Sagens baggrund og parternes påstande

Der har medvirket domsmænd ved behandlingen af denne sag.

Anklageskriftet er modtaget den 14. januar 2022.

Tiltalte er tiltalt for

1.
voldtægt efter straffelovens § 216, stk. 1,
ved i tidsrummet mellem den 7. maj 2021, ca. kl. 23.15, og den 8. maj 2021, ca.
kl. 02.00, på Adresse 1, i København, at have skaffet sig samleje med
Forurettede 1, der ikke havde samtykket heri, og som på grund af indtagelse af
alkohol befandt sig i en situation eller tilstand, hvor hun var ude af stand til at
modsætte sig handlingen og/eller give sam-tykke, idet tiltalte indførte sin penis
i hende vaginalt, og

2.
voldtægt efter straffelovens § 216, stk. 1,
ved den 15. april 2021, ca. kl. 04.00, på Adresse 2 i København, at ha-ve skaffet
sig samleje med Forurettede 2, der ikke havde samtykket heri, og som på grund
af søvn og/eller indtagelse af alkohol befandt sig i en situation eller tilstand,
hvor hun var ude af stand til at modsætte sig handlin-gen og give samtykke, idet
tiltalte indførte sin penis i hende vaginalt.

Anklagemyndigheden har nedlagt påstand om fængselsstraf.

Tiltalte har nedlagt påstand om frifindelse, subsidiært om rettens mildeste dom.

Forurettede 1 har påstået, at tiltalte skal betale 38.200 kr. i er-

Std 75327



/

side 2

statning med rente fra en måned efter kravets nedlæggelse. Beløbet er op-gjort
således:

Tøj 3.200,00 kr.
Godtgørelse for tort 35.000,00 kr. 
I alt 38.200,00 kr. 

Forurettede 1 har taget forbehold for at rejse yderligere krav om erstatning.

Tiltalte har bestridt erstatningspligten og kravets størrelse.

Forurettede 2 har påstået, at tiltalte skal betale 35.000 kr. i godtgø-relse for tort
med rente fra en måned efter kravets nedlæggelse.

Forurettede 2 har taget forbehold for at rejse yderligere krav om erstatning.

Tiltalte har bestridt erstatningspligten og kravets størrelse.

Forklaringer

Der er afgivet forklaring af tiltalte og vidnerne Forurettede 1, Vidne 1, Vidne 2,
Vidne 3, Vidne 4, Forurettede 2 og Vidne 5.

Forurettede 1 og Forurettede 2 har afgivet forklaring for lukkede døre.

Tiltalte har til retsbogen afgivet følgende forklaring:

"...
Tiltalte forklarede ad forhold 1, at han kendte Forurettede 1 gennem TikTok,
hvor de optog videoer sammen. De udgav videoer, der handlede om tøj og
mode. De havde begge mange følgere. De havde fundet hinanden derigennem.
Han havde mødt Forurettede 1 over seks måneder før episo-den. I maj 2021 var
deres forhold godt. De snakkede tit sammen, og han havde været hjemme hos
hende og mødt hendes familie. Når han efterfølgen-de mødte Forurettede 1,
sagde hun ofte, at hendes forældre godt kunne lide ham, og at han bare skulle
komme hjem at besøge dem igen.

Han og Forurettede 1 havde været til flere fester sammen, og han syntes, at hun
var en superfed pige. Efter hans opfattelse var det gengældt. Hun boede i By 1
hos sine forældre. Han boede på daværende tidspunkt hjemme hos sine for-
ældre i By 2. Der var ikke så meget plads på hans værelse, og det rode-de, så
han tog hjemme til hende. Det var første gang, de mødtes. Han kørte



/

side 3

til By 1, hvor de optog en masse videoer. Han havde en hel del tøj med, som
hun skulle have på. Hun lagde makeup på ham, for det var mest det, hun lavede
videoer med på TikTok. Formålet med at mødes var at lave TikTok-videoer
sammen. Efter et stykke tid begyndte de at gå til fester og hygge sig sammen.
De var venner. De flirtede lidt, men det var på venskabeligt plan. I hvert fald i
starten. Forurettede 1 nævnte tit, at hendes forældre gerne ville se ham igen, og
han forstod det som om, at hun godt kunne lide ham og flirtede med ham. Han
er generelt en flirtende person, men han flirtede ikke mere med hende, end han
gjorde med andre. Han kaldte hende for "søde" og "smukke". Hun sagde for
sjov, at han var "dum". De havde lidt et drilleforhold, hvor de blandt andet
drillede hinanden med fodbold. Han drillede hende med, at hun var
Brøndbyfan. Hun spillede sur, men de vidste begge to, at det bare var for sjov.
De havde hverken kysset eller haft samleje før den pågældende aften.

Den 7. maj 2021 havde han været sammen med nogle venner. De havde op-
taget videoer til TikTok i løbet af dagen. De filmede blandt andet ved et par-
keringshus ved Nordhavn. De venner, som han var sammen med den pågæl-
dende aften, kendte også Forurettede 1. De gik efterfølgende hjem til ham, fordi
han boede tæt ved. Der var på daværende tidspunkt corona, og der var derfor ik-
ke så meget at foretage sig. Han var sammen med Vidne 1, Person 1, Person 2
og Vidne 5. Da de kom op i lejligheden, optog de flere videoer. De drak og-så
lidt. En af drengene, Vidne 1, havde spurgt Forurettede 1, om hun ville komme
forbi. Det ville hun gerne. Hun ville komme forbi med en veninde. Han og hans
venner snakkede om, at Forurettede 1 var en supersød pige. Forurettede 1 kom
om-kring kl. 23.30. Hun kom alene. Hun nåede at sige hej til Person 2 og
Person 1, som gik kort efter. De var derefter tiltalte, Vidne 1, Vidne 5 og
Forurettede 1 til stede. Tiltalte viste Forurettede 1 rundt i lejligheden. Bagefter
satte han sig i sofaen. Det var en lille sofa med et sofabord foran. På den anden
side af bordet stod to stole. Vidne 1 og Vidne 5 sad i stolene over for tiltalte.
Vidne 1 sad til venstre for tiltalte, Vidne 5 til højre. Forurettede 1 stod op.

Forurettede 1 var ikke meget fuld. Men hun var mere højrøstet, end hun plejede
at være. Hun var i godt humør. De snakkede om fodbold. Det fik altid
Forurettede 1 ekstra op i gear. Midt i samtalen lænede hun sig ind over sofaen
og kyssede tiltalte på munden. Han blev overrasket, da hun ikke plejede at gøre
dette. Han kyssede igen, da han syntes, at det var rart. Han spurgte hende, om
hun ville med ind på værelset for at have sex, hvilket hun sagde ja til. De gik
ind på værelset, og han lukkede døren bag dem. Hun gik selv med ind på værel-
set. Han kunne høre fodtrin og fnisen på den anden side af døren. Han og
Forurettede 1 lagde sig på sengen med fødderne ud over sengekanten. De lå på
ryg-gen ved siden af hinanden. De begyndte med at tale lidt sammen. Det var
ba-re hurtigt. Han husker ikke, hvad de talte om. Han spurgte hende: "Er du sik-
ker på, at det er det her, du vil?" Han vidste, at hun ikke havde været sam-men
med særligt mange, og han ville være helt sikker på, at hun gerne ville. Han
syntes, at hun var sød. Hun svarede "ja". De begyndte at kysse. De lå stadig ved
siden af hinanden. De rykkede op i sengen. Han lagde sig oven på hende. Hun
havde stramme læderbukser på. Han ville tage dem af hende, og



/

side 4

hun hjalp ham ved at løfte lænden op, så han kunne få dem af hende. De kys-
sede videre. Han havde taget hendes underbukser af og sine egne. De var
sammen, og det foregik stille og roligt. Han ville gerne passe på hende. Efter de
havde været i gang i 5-8 minutter, sagde hun stop. Han stoppede da med det
samme. Forurettede 1 snakkede om, at hendes mor ville være sur på hende,
fordi hun ikke var kommet hjem som aftalt og ikke havde overholdt tidsplanen.
Han lagde sig på ryggen og tog sine underbukser på. Hun rejste sig op fra
sengen og tog sit tøj på. Hun gik ud af værelset; hun snakkede lidt med de andre
drenge, som sad i stuen. Hun fortalte også dem, at hendes mor var sur på hende
og det med tidsplanen. Drengene grinte lidt af det. De syntes, at det var lidt
komisk. Hun gik ud af lejligheden. Tiltalte tog sit tøj på og gik ind i stuen. Han
snakkede med drengene om episoden, og de grinte lidt af det. De kendte alle
sammen Forurettede 1. Drengene gik kort tid efter Forurettede 1. Tiltalte lagde
sig derpå til at sove.

Næste dag vågnede tiltalte og så, at Forurettede 1 havde sendt en besked, hvori
hun spurgte om, hvorfor hun ikke havde sine egne underbukser på, og at hun
havde glemt sin taske. Han svarede hende, at de havde været sammen, og at han
gik ud fra, at hun også vidste det. Det var ikke nogen hemmelighed. Hun skrev,
at hun havde glemt sin taske, og at hendes far ville hente den. Forurettede 1's
far hentede tasken den næste dag, og tiltalte hørte derefter ikke mere.

Denne pågældende aften havde tiltalte og de andre drenge købt nogle øl. De
havde drukket lidt. De var ikke fulde. Der var en stille og rolig stemning i lej-
ligheden. Forurettede 1 kom omkring kl. 23.00-23.30. Forurettede 1 var helt
normal. Hun var i godt humør og snakkede og lavede sjov. Hun havde lige
været på bar med sine venner, så hun var i højere humør, end hun plejede, men
hun var ik-ke fuld. Med højere mener tiltalte, at hun havde mere kropssprog, og
at hun talte højere og mere. Tiltalte viste hende rundt i lejligheden. Der gik 30-
40 minutter, fra da hun kom til lejligheden, til at hun kyssede ham på sofaen.
Det var med tungen. Det hele gik stærkt. Hun kyssede ham til at begynde med
én gang. Hun satte sig derpå ned i sofaen ved siden af ham. De kyssede ikke
mere i stuen, men de begyndte at snakke og flirte. Drengene, som sad over for
dem, så også, at de kyssede og flirtede. Drengene sad med front mod hinanden
og med siden til Forurettede 1 og tiltalte. Forurettede 1 snakkede mest med
tiltalte, inden hun kyssede ham. Hun havde sagt hej til de andre. De havde ik-ke
flirtet unormalt meget, inden hun kyssede ham. De flirtede ved at drille hi-
nanden. Hun nævnte også den pågældende aften, at hendes forældre gerne ville
se ham igen.

Kysset kom ud af det blå. Det føltes ikke underligt. Han tænkte, at hun mås-ke
godt kunne lide ham. De flirtede efter kysset på en humoristisk måde, hvor han
drillede hende med Brøndby og FCK. Det var en lidt hård tone, men sådan
drillede de hinanden. Hun grinte og lod som om, at hun blev sur. De sad skulder
ved skulder, men de rørte ikke ved hinanden. Han ved ikke, om Vidne 5 og
Vidne 1 så det, men han er sikker på, at de godt vidste hvad der skulle ske.
Vidne 5 og Vidne 1 talte sammen, mens Forurettede 1 og til-



/

side 5

talte talte sammen. Forurettede 1 fik noget at drikke, da hun kom til lejligheden,
men de havde ikke så meget at drikke. De havde vist noget vodka og juice og
nogle øl. Tiltalte drak kun øl. Han husker ikke, om Forurettede 1 drak noget i
lejligheden, men han går ud fra det. Han spurgte hende, om hun ville med ind
på værelset for at have sex. Han sagde drillende til hende: "Skal vi finde ud af,
om en Brøndbytissekone lugter af tis?" Det var i forlængelse af det, at han
spurgte, om de skulle have sex. Han husker ikke formuleringen præcist. De
havde ikke forud for den aften snakket om at have sex sammen. Det var ham,
der bragte det på bane, og hun svarede ja.

De gik fra sofaen og ind på soveværelset. De gik helt normalt. Han husker ikke,
om han gik med armen om hende, eller om hun gik bag ham på vej ind på
værelset. Han skulle ikke støtte hende. Hun kunne gå lige. Han ved ikke, om
drengene hørte, at han spurgte Forurettede 1, om de skulle have sex. Han har ik-
ke talt med dem om det. Han har ikke haft kontakt med dem, siden han blev
kaldt ind til afhøring. Forud for det havde de ikke talt meget om det.

Han spurgte hende, om hun ville have sex med ham, da han syntes, at hun var
supersød, og fordi hun selv havde kysset ham. De gik fra at være gode ven-ner
til at være venner, som kunne hygge sig lidt mere.

De lagde sig ned i sengen, og Forurettede 1 var helt normal. Hun blev lidt
genert, men hun var 100 % til stede. Hun var ikke træt og var ikke mere fuld,
end da hun kom til lejligheden. De snakkede kort, da de lå på sengen, inden de
kys-sede. De lå først på ryggen. De kiggede på hinanden, og deres hoveder nær-
mede sig langsomt hinandens. Han spurgte hende, imens de kyssede hinan-den,
om hun var sikker på, at hun ville have sex. Dette svarede hun ja til. Han rørte
hendes talje, mens de kyssede. Han rørte ikke så meget ved hende, da han gerne
ville være sød ved hende og påpasselig og ikke overskride hendes grænser. Det
foregik i missionærstillingen og meget forsigtigt. Hun løftede op i sin talje, så
han bedre kunne få hendes bukser af. Han husker ikke, om han fik hendes
trusser af samtidig med hendes bukser, eller det først var ef-terfølgende, han tog
dem af hende. Han tog selv sine bukser af. Han stod op og lænede sig lidt til
siden for at tage dem af. Forurettede 1 lå i sengen. De sagde ik-ke noget imens.
Han brugte først sin mund på hendes vagina. Hun stønnede meget forsigtigt.
Det var ikke højlydt. Hendes hænder lå ned langs siden. Han gjorde det i cirka
20 sekunder. Derefter havde de sex i missionærstillin-gen. Hun sagde
stønnelyde, men lavt. Hun rørte ham på hans ryg. Hun var meget stilleliggende.
Hun virkede nervøs, idet hun ikke havde prøvet det så ofte før. Han vidste, at
det kunne være grænseoverskridende for hende at ha-ve sex. Han tænkte, at det
var fordi, at hun var nervøs. Han husker ikke, om hun havde åbne eller lukkede
øjne. De kyssede på munden under samlejet. Forurettede 1 virkede hverken træt
eller fuld, inden de gik ind i soveværelset. Hun virkede lidt beruset, men ikke
meget fuld.

Efter de havde haft sex i et stykke tid, sagde hun stop, hvorefter han stoppe-de.
Hun sagde, at hendes mor ville blive sur på hende, fordi hun ikke havde



/

side 6

overholdt deres aftale om, at hun skulle være hjemme på et bestemt tids-punkt.
Hun rejste sig og gik ud af værelset. Han lagde ikke mærke til, at hun havde
glemt sine trusser. Der var mørkt inde på soveværelset. Hun sagde til de andre
drenge, som sad inde i stuen, at hendes mor var sur på hende. Hun sagde ikke
farvel til tiltalte, inden hun gik. Han blev liggende lidt i sengen, ef-ter at hun var
gået ud af lejligheden. Han gik derpå ud til de andre drenge, og de snakkede og
grinte lidt af episoden. Vidne 5 sagde, at de havde lyttet ved døren. Det var bare
drengesnak. Tiltalte vidste ikke på det tidspunkt, at Forurettede 1 havde glemt
sine trusser og taske. Det opdagede han først, da hun skrev til ham dagen efter.
Han husker ikke, om Vidne 5 eller Vidne 1 havde be-mærket, at hun havde
glemt tingene.

Foreholdt videoklip fra TikTok forklarede tiltalte, at det er ham på video-
klippet. Teksten skal forstås sådan, at han poserede som den seneste, han havde
været sammen med. Klippet var henvendt til en veninde ved navn Person 3.
Han havde været sammen med Person 3 dagen inden, at han postede videoen.
Han havde drillet Person 3 med det, og hun havde grinet af det. Han havde set
en anden poste en lignende video på TikTok. Han lavede den til Person 3, da
hun godt vidste, at hun ellers var god i sengen. Videoen var et udtryk for at
være sammen med en person, som ikke var aktiv under samlejet. Han husker
ikke, hvornår han postede videoen på TikTok. Den var henvendt til Person 3 og
ikke til Forurettede 1.

Udspurgt af forsvareren forklarede tiltalte, at Forurettede 1 stod op ved sofaen,
da hun kyssede ham. De var midt ind i en samtale, og hendes kys kom ret meget
ud af det blå. Hun lagde knæet ned i sofaen og lænede sig frem, så hun kunne
nå ham. Han husker ikke, om hun forinden havde siddet ned. Han sad i mid-ten
af sofaen. Det var et rigtigt kys. Det var lidt med tungen, men det var ik-ke et
vulgært kys. Han husker ikke, hvor hendes hænder var placeret under kysset.
Kysset varede i 2-3 sekunder. Hun satte sig ned ved siden af ham di-rekte efter
kysset. De sad tæt. De snakkede fodboldsnak, som blev lidt vul-gært. Det var
den snak, der førte til, at de havde sex. De skulle finde ud af, om Brøndbypigers
tissekoner lugtede. Han spurgte hende efter den sætning, om de skulle have sex.

Forurettede 1 sagde stop, imens de havde sex i missionærstillingen. Hun sagde
det på en tilbagelænet måde. Hun sagde roligt: "Ej, ej stop". Han så ikke på
hen-de, da hun sagde det. Han stoppede bare. Hun gjorde ikke andet end at sige
"stop". Han stoppede og lagde sig om på ryggen ved siden af hende. Hun rej-ste
sig fra sengen med det samme og sagde, at hendes mor ville være sur, fordi hun
skulle være hjemme på et tidspunkt og ikke havde overholdt tids-planen. Han
husker ordet "tidsplanen". Det er muligt, at det var "rejsepla-nen". Hendes mor
skulle hente hende ved en metrostation. Hun sagde ikke mere til ham.

Forurettede 1 skrev dagen efter, at hun havde glemt sin taske, og hun spurgte,
hvor-for hun havde andre trusser på, end sine egne. Han var overbevist om, at
hun



/

side 7

var klar over, at de havde haft sex. Han troede først, at hun bare sagde det, fordi
hun havde fortrudt det, fordi han tidligere havde været sammen med nogle af
hendes veninder.

Tiltalte forklarede ad forhold 2, at han ikke kendte Forurettede 2 i forvejen. Hun
introducerede sig for ham som Forurettede 2.

Han boede også hos sine forældre på daværende tidspunkt. Han var gået i seng,
men var live på TikTok sammen med Vidne 4, som han kendte gennem app'en.
Der kom en kommentar op. Det var fra en pige, som spurgte, om han og Vidne
4 ville med til en fest. Det ville de gerne. De svarede pigen, som sendte en
adresse. Han fik noget med at drikke af sine forældre, og hans mor kørte ham til
Adresse 2. Han ventede på Vidne 4, som kom lidt efter. De drak en øl hver,
inden de gik op i lejligheden. En af pigerne skrev, at det ikke var en fest, og at
det kun var hende og en veninde, som var i lej-ligheden. Han og Vidne 4 gik
derop alligevel. I lejligheden sad Forurettede 2 og hendes veninde, Vidne 2. De
sagde hej til hinanden og begyndte at drikke. Han og Vidne 4 prøvede at køre
hinanden lidt op. De kom i godt humør, og tiltalte rejste sig flere gange og
dansede lidt. De blev ikke megafulde. De spillede et drukspil, som hedder "Jeg
har aldrig...". Det går ud på, at man skal drikke, hvis man aldrig har gjort det,
som en anden spørger om. Det er en god iceb-reaker. Efter et stykke tid gik
Vidne 2 ud på toilettet. Da hun kom tilbage, sag-de hun, at hun havde kastet op.
Hun sagde, at tiltalte og Vidne 4 skulle gå. Han og Vidne 4 kiggede på hinanden
og gik fra lejligheden. De kunne dog ik-ke komme hjem derfra, da det
offentlige ikke kørte længere. De gik derpå til-bage til lejligheden og spurgte,
om de ikke kunne få lov at være der alligevel. De fik lov til at komme op igen.
De drak lidt videre ved bordet. Pigerne blev pludselig uvenner; tiltalte ved ikke
hvorfor. Forurettede 2 råbte ad Vidne 2 og gik ud af lejligheden. Tiltalte gik
efter Forurettede 2 og fortalte hende, at man ikke skulle gå fra sine nære, når
man var uvenner. Pigerne blev derpå gode venner igen. Vidne 4 sad sammen
med Vidne 2. Efter et kvarter gik Forurettede 2 ind på det lille værelse. Kort
efter gik tiltalte efter Forurettede 2. Han lukkede ikke døren efter sig.
Forurettede 2 lå i sengen i sit undertøj og en slags trøje. Han lagde sig ned ved
siden af Forurettede 2. Han havde sine underbukser på. Han lå på ryggen.
Forurettede 2 lå med ryggen til ham. De endte med at rykke tættere på
hinanden. De bevægede sig op ad hinanden i 15-20 minutter, uden at der skete
noget. Umiddelbart efter at de havde nusset og puttet, kom hendes trusser af.
Det var dem begge to, der tog hendes trusser af. De begyndte at være sammen.
De lagde sig til at sove bag-efter. Hendes ene ben lå oven på ham.

Da tiltalte vågnede, kiggede han ud ad døren og fik øjenkontakt med Vidne 2.
Han var nøgen. Han stod op og tog tøj på og gik ud til veninden. Hun sagde, at
Vidne 4 var gået lidt tidligere. Tiltalte forlod lejligheden og ringede til Vidne 4.
Vidne 4 fortalte, at han var gået, da Vidne 2 havde prøvet at være sam-men med
ham, hvilket han ikke havde haft lyst til. Vidne 4 havde taget et bil-lede af
tiltalte og Forurettede 2, mens de sov i sengen. Vidne 4 havde sendt billedet til
ham.



/

side 8

Tiltalte og Vidne 4 havde drukket én øl hver, inden de gik op i lejligheden.
Forurettede 2 og Vidne 2 sad med alkohol, og de havde drukket, inden han og
Vidne 4 kom. Pigerne var ikke helt vildt fulde. Tiltalte havde taget en halv
flaske gin og nogle øl med. Vidne 4 havde ikke alkohol med. De spillede
drukspil. Forurettede 2 drak alkohol. Det er han sikker på, at de alle fire gjorde.
Vidne 4 blev mest fuld. Tiltalte fik Vidne 4 til at drikke meget, for Vidne 4
bliver sjov, når han bliver fuld. Tiltalte blev også selv beruset, mens Vidne 4
blev ok fuld. Tiltalte ved ikke, om Vidne 2 kastede op. Det var måske bare
noget, hun sagde. Han havde hverken set eller hørt Vidne 2 kaste op. Han kan
ikke huske tidspunktet for, hvornår han og Vidne 4 kom op i lejligheden. Det
var omkring midnats-tid.

Tiltalte og Vidne 4 blev smidt ud omkring kl. 3.00. De havde således drukket i
cirka tre timer. Tiltalte havde snakket mest med Forurettede 2, mens Vidne 4
mest havde snakket med Vidne 2.

Det føltes naturligt at gå med ind på Forurettede 2 værelse. Da de skulle sove,
gik han ud fra, at Vidne 2 ville sove på det store værelse. Han husker ikke helt
hvad de havde snakket om. De snakkede bare om historier ud fra spørgsmålene
i drukspillet. Han flirtede med Forurettede 2 den aften. Han sad over for
Forurettede 2. De kig-gede flirtende på hinanden. Det var blandt andet den
måde, de snakkede til hinanden på. Han husker ikke præcist, hvad de snakkede
om. Men de kigge-de meget på hinanden og grinte. De hverken kyssede eller
rørte ved hinanden på daværende tidspunkt. Han flirtede ikke med Vidne 2.

Pigerne blev uvenner på et tidspunkt. Forurettede 2 sagde, at Vidne 2 skiftede
personlig-hed og blev irriterende, når hun drak alkohol, og det brød Forurettede
2 sig ikke om. Da han og Forurettede 2 kom tilbage til lejligheden, sad Vidne 4
sammen med Vidne 2 under et tæppe i den ene ende af sofaen. Han og
Forurettede 2 satte sig i den anden ende, men de sad ikke så tæt som Vidne 4 og
Vidne 2. De så en film. De flirtede ikke så meget i sofaen. De var begge
forholdsvis trætte på det tidspunkt. Der var afstand til de andre i sofaen, men
ikke lang afstand.

Forurettede 2 rejste sig og sagde, at hun ville gå ind at lægge sig. Det var til
alle, at hun sagde det. Tiltalte sad lidt alene med de andre. Derpå gik han ind på
væ-relset til hende og lagde sig ved siden af hende. Han gik ind for at sove, ikke
for at være sammen med Forurettede 2. Han havde underbukser på. De
reagerede på hinanden og rykkede tættere sammen, og så udviklede det sig.

Der var to værelser, et lille og et stort. Vidne 2 havde i løbet af aftenen været
inde på det store værelse mange gange. Tiltalte gik derfor ud fra, at det var
Vidne 2's værelse. Han gik også ud fra, at Vidne 4 skulle sove sammen med
Vidne 2. Han kunne sagtens have sovet sammen med Vidne 4, men så tænkte
han, at Forurettede 2 ville være gået ind på det store værelse, hvor han gik ud
fra, at Vidne 2 skulle sove. Det virkede derfor mest naturligt, at han gik ind til
Forurettede 2. Han gik derind for at sove.



/

side 9

De lå i sengen og nussede og puttede. Han havde lagt sig på ryggen, og
Forurettede 2 lå med siden til ham. Hun rykkede sig hen til ham. Han troede, at
hun ville have, at de lå i ske. Det gjorde de også til at begynde med. De lå helt
tæt. Der kom bevægelser fra begge deres underliv mod hinanden. Han tog
hende på numsen og på kroppen. Det udviklede sig til, at de tog hendes trusser
af. Det foregik uden ord. Han tog hendes trusser af, men hun hjalp ham med si-
ne bevægelser. Hun løftede op i benene, så trusserne kunne komme nemmere
af. Han tog selv sine egne underbukser af. Hun havde en tynd sort trøje på. Den
beholdt hun på. Han trængte ind i hende vaginalt. Samlejet foregik på si-den.
Hun stønnede stille. Hun bevægede sig i takt med ham, og hun reagere-de på alt
det, han gjorde. Han rørte på hendes hofter, mave og hendes numse. Han kunne
mærke, at hun rykkede sig sammen med hans bevægelser, og hun skubbede
imod ham. De kyssede ikke. De havde kun samleje på siden. Han så ikke
hendes ansigt på noget tidspunkt. Samlejet varede 15-20 minutter. De lagde sig
efterfølgende til at sove. Hun havde benene oven på ham. De lå, som man ville
ligge med en kæreste. Han kiggede på hendes ansigt, inden de lagde sig til at
sove. Hun havde lige lukket sine øjne. Han havde sin arm om-kring hende. De
talte ikke sammen. Han tror, at de lagde sig til at sove om-kring kl. 04.30.

Han vågnede dagen efter omkring kl. 11.30. Vidne 2 stod i døråbningen og kig-
gede på ham. Han tog tøj på og gik ud til hende. Hun nævnte noget med, at
Forurettede 2 havde haft noget kørende med en fyr. Det var han ikke klar over.
Han troede, at begge piger var singler, da de havde inviteret ham og Vidne 4
over til fest. Han sagde til Vidne 2, at han havde haft sex med Forurettede 2.
Han talte ikke med Forurettede 2 om morgenen. Han gik fra lejligheden og
ringede til Vidne 4. Han spurgte, hvor Vidne 4 var henne, og fortalte, at han
havde haft sex med Forurettede 2. Forurettede 2 rørte ikke ved ham med
hænderne, men hun gned sin krop op ad ham in-den samlejet. Forurettede 2
rørte ikke ved ham under samlejet, heller ikke ved hans pe-nis.

Foreholdt sin forklaring til politiet som gengivet i rapport af 30. november
2021, hvilken rapport tiltalte ikke har underskrevet, forhold 1, bilag 9, side 8, 1.
afsnit, hvoraf fremgår følgende: "Afhørte forklarede, at han ikke mindes at hun
specifikt sagde ja til at ville have sex, da han ikke spurgte. Men afhørte følte ud
fra det der skete op til, at det var det hun ville, da hun selv tog fat i hans
penis.", forklarede tiltalte, at det er korrekt, at han har forklaret således til
politiet. Han var blevet overrasket over sagen, og han havde ikke kunnet nå at
tænke tilbage på, hvad der var sket den konkrete aften. Han havde ikke skænket
de to episoder en tanke, fordi han ikke havde følt, at der var noget unaturligt
ved dem. Han var i chok efterfølgende. Forurettede 2 havde ikke rørt ved hans
penis ved episoden.

Foreholdt forhold 2, bilag 7, forklarede tiltalte, at det er ham og Forurettede 2
på foto-et. Det var Vidne 4, der havde taget billedet, mens han og Forurettede 2
lå og sov sam-men. Han ved ikke, hvornår Vidne 4 tog billedet, men Vidne 4
havde sendt



/

side 10

det til ham omkring kl. 11.30 dagen efter. Han og Forurettede 2 havde ligget tæt
sam-men og sovet om natten.

Foreholdt sin forklaring til politiet på ny, forhold 1, bilag 9, side 7, sidste af-
snit, 1. pkt., hvoraf fremgår følgende: "Afhørte forklarede, at han kyssede med
Forurettede 2 i løbet af aftenen og ad flere omgange.", forklarede tiltalte, at det
godt kan passe, at han har forklaret således til politiet. Han var til at begynde
med ikke klar over, hvem der var tale om. Forurettede 2 var blevet introduceret
for ham som Forurettede 2. Han huskede det under afhøringen som om, at de
havde kysset. Da han kom hjem bagefter, kunne han godt hus-ke, at de ikke
havde kysset. Foreholdt samme afsnit, sidste pkt., hvoraf frem-går følgende:
"De startede med at have sex i missionær stilling, hvorefter de skiftede til
"doggy" ", forklarede tiltalte, at han sikkert har sagt sådan. Han var helt rundt
på gulvet; det hele virkede surrealistisk. De havde kun haft sex, mens de lå på
siden.

Udspurgt af forsvareren forklarede tiltalte, at da de lagde sig til at sove, lag-de
hun sit ben over ham. Det var nogenlunde sådan, de sov hele natten. Han
mener, at han lagde sig til at sove på den anden side af hende, end den han
vågnede på. Han lå til at begynde med mellem Forurettede 2 og væggen, men
da han vågnede, lå han på den anden side af hende. Da han vågnede, lå de som
vist på fotoet. De skiftede sikkert position i løbet af natten, men det kan han
ikke huske.

Da Vidne 2 havde kastet op, bad hun dem om at gå. Det gjorde det, men de
kunne de ikke få transport hjem. Derfor tog de igen kontakt til pigerne. Han
husker ikke, om det var ham eller Vidne 4, der kontaktede dem igen. Der var
ingen busser eller taxier. De spurgte, om de måtte blive at sove. Det måtte de
gerne. De kom op lejligheden og sad ved bordet. Tiltalte havde rejst sig op og
danset stille og roligt til musikken nogle gange. Pigerne blev uvenner, men han
ved ikke over hvad. Forurettede 2 blev sur og gik ud af lejligheden. Hun var
nået ud på gangen uden for lejligheden. Han stoppede hende ved trapperne og
fik hende med op igen. De satte sig i sofaen og drak lidt videre. De så en film.
Forurettede 2 sagde kort efter, at hun ville gå ind på det ene værelse. Han gik
ik-ke med ind i værelset med tanke på, at de skulle have sex. Han lukkede ikke
døren efter sig. Det ville han have gjort, hvis han havde intention om at have
sex med Forurettede 2. Forurettede 2 havde heller ikke lukket døren efter sig.
[..]
Tiltalte oplyste, at han efterfølgende havde holdt afstand fra alle omkring sa-
gen og ikke snakket med nogen. Han ved, at Vidne 1 og Forurettede 1 har set
hinanden rigtig ofte, specielt lige efter, at tiltalte blev hentet af politiet. Efter
første gang de så hinanden, følger Vidne 1 ikke længere tiltalte på de soci-ale
medier. Tiltalte bor 15 minutters gang fra Trianglen. Tiltalte ved, at Forurettede
1 har skullet følge gps for at finde til Trianglen og skifte til Metro.
..."

Forurettede 1 har til retsbogen afgivet følgende forkla-



/

side 11

ring:

"...
[ Dørlukning ]



/

side 12

[ Dørlukning ]



/

side 13

[ Dørlukning ]



/

side 14

[ Dørlukning ]



/

side 15

[ Dørlukning ]

..."

Vidne 1 har til retsbogen afgivet følgende forklaring:

"...
Vidnet forklarede ad forhold 1, at han kender tiltalte gennem TikTok. De har
kendt hinanden i halvanden års tid. De snakker ikke så meget mere, idet den
gruppe, de var i, er blevet opløst.

I maj 2021 havde vidnet og tiltalte ofte kontakt. De var en gruppe på seks unge
drenge, som tit var sammen. De havde ikke kendt hinanden i så lang tid, men de
havde samme interesser, og de havde det sjovt sammen. Vidnet og tiltalte blev
tætte og var rimelig gode venner. Vidnet kender også Forurettede 1 gennem
TikTok. Vidnet havde på daværende tidspunkt i maj 2021 kun mødt Forurettede
1 2-3 gange gennem forskellige events. Vidnet vidste, hvem hun var, og han
kunne genkende hende fra TikTok. De var en slags kolleger på TikTok.

Vidnet og fire andre drenge fra gruppen var hjemme hos tiltalte den pågæl-
dende aften. De hyggede sig og drak. Vidnet havde haft en snak med
Forurettede 1 om, at hun ville komme over til tiltalte med en veninde. Hun kom
dog alene. To af drengene fra gruppen gik, da Forurettede 1 kom. Derefter var
der kun vidnet, tiltalte og Vidne 5 tilbage. Til at begynde med var der god
stemning. De blev delt lidt op i grupper. Tiltalte sad i sofaen og ved siden af
tiltalte sad Forurettede 1 på armlænet. Vidne 5 og vidnet førte en samtale.
Vidnet anede ud af øjen-krogen, at Forurettede 1 og tiltalte talte sammen. Han
kunne fornemme, at der var en mærkelig stemning på en eller anden måde. Der
blev ikke talt pænt til Forurettede 1. Vidnet hørte, at tiltalte sagde til Forurettede
1, at "Brøndbyfisser lugter". Det husker han klart. Vidnet lyttede lidt efter, hvad
tiltalte og Forurettede 1 talte om. Der gik noget tid. Pludselig gik Forurettede 1
og tiltalte sammen ind på værelset. Forurettede 1 og tiltalte hjalp hinanden
derind. Vidnet ved ikke, hvem der hjalp hvem. Forurettede 1 så ikke frisk ud.
Måske var hun træt. Vidnet snakkede videre med Vidne 5. Vidne 5 gik op til
døren ind til værelset, hvor Forurettede 1 og tiltalte



/

side 16

var, og lyttede. Der gik en halv time, før Forurettede 1 kom ud af værelset.
Forurettede 1 havde nogle andre underbukser på. Forurettede 1 spurgte vidnet
og Vidne 5, hvor-for hun havde de underbukser på. Der gik derefter under fem
minutter, så havde hun forladt lejligheden.

Forurettede 1 virkede fin, da hun kom op i lejligheden. Hun lod dog til at have
druk-ket meget. Hun hilste på de andre drenge i lejligheden. Hun virkede
normal. Hun sagde, at hun havde drukket, og vidnet kunne også mærke det på
hende. Man kunne se, at hun ikke var så nærværende til sidst. Vidnet husker
ikke, om hun fik noget at drikke, da hun kom, eller om hun havde drukket sig
stiv inden. Hun blev mere og mere træt i løbet af aftenen.

Tiltalte sagde det til Forurettede 1 om, at "Brøndbyfisser lugter". Der var flere
små spydige kommentarer af samme slags. Vidnet syntes, at det var mærkeligt.
Han kunne ikke høre, hvad Forurettede 1 svarede til det. Vidnet fulgte kun halvt
med i tiltalte og Forurettede 1's samtale. Vidnet sad ved siden af tiltalte. Vidnet
lag-de ikke mærke til, om det var flirt mellem Forurettede 1 og tiltalte. Vidnet
lagde ik-ke mærke til, om Forurettede 1 og tiltalte rørte hinanden. Han så ikke
noget kys. Det kan der have været, men han lagde ikke mærke til det.

Vidnet lagde ikke mærke til, om Forurettede 1 på et tidspunkt lænede sig ind
over sofaen og kyssede tiltalte. Der var en halv meter mellem vidnet og tiltalte.
Vidne 5 sad over for vidnet. Vidne 5 sagde efterfølgende ikke noget til vid-net
om, at Forurettede 1 og tiltalte skulle have kysset.

Så vidt vidnet ved, så havde der ikke været noget flirt mellem tiltalte og vid-net
forud for episoden.

Forurettede 1 virkede træt, og Forurettede 1 og tiltalte hjalp hinanden ind på
værelset. De holdt hinanden om livet og støttede sig til hinanden på vej ind.
Vidnet kan ik-ke huske, hvor Forurettede 1 havde sine arme. Tiltalte holdt
måske Forurettede 1 rundt om livet med sin ene arm. Man kan ikke hjælpe
nogen, der er stive, ved at holde dem om skulderen. Vidnet går ud fra, at
Forurettede 1 måtte støtte sig op ad tiltalte for at kunne gå. Forurettede 1
virkede træt. Hun så ud til at mangle energi. Når no-gen er meget fulde, kan
man se det i øjnene. Forurettede 1 var ikke helt til stede mentalt. Hun havde
måske blackout. Dette var op til, at de gik ind på værel-set.

Efter vidnets vurdering, så er man vel træt, hvis man støtter sig op ad hinan-
den.

Vidnet hørte ikke nogen spørge, om de ville have sex.

Foreholdt sin forklaring til politiet som gengivet i rapport af 10. februar 2022,
hvilken rapport vidnet ikke har underskrevet, forholdets bilag 5-5-1, side 2,
sidste afsnit, hvoraf fremgår følgende: "Adspurgt om han hørte Tiltalte spørge
Forurettede 1 om hun ville have sex, forklarede afhørte, at han huskede



/

side 17

det som om at Tiltalte spurgte, om Forurettede 1 ville med ind på værelset, men
at hun aldrig svarde ham, men blot rejste sig og gik med.", forklarede vidnet, at
det godt kan passe, at han har fortalt således til politiet. Forurettede 1 svarede
ik-ke på tiltaltes spørgsmål, om hvorvidt hun ville med ind på værelset. Han
tænker, at Forurettede 1 rejste sig. Vidnet husker det ikke ordentligt, for det er
lang tid siden.

Det var kun Vidne 5, der gik op og lyttede ved døren ind til værelset. Vidnet
blev siddende i sofaen. Vidne 5 stod der i 5-10-20 sekunder. Vidne 5 gik frem
og tilbage to gange og lyttede ved døren. Vidnet mener, at Vidne 5 sag-de, at
han ikke kunne høre noget.

Forurettede 1 og tiltalte var inde på værelset i en halv time. Forurettede 1 kom
ud uden til-talte. Hun havde mandeunderbukser på. Hun havde ikke sine egne
bukser på. Hun havde top på. Hun spurgte om, hvorfor hun havde
mandeunderbukser på. Hun virkede meget forvirret. Forurettede 1 tog sin
telefon og var ude af lejlighe-den efter få minutter. Vidnet forstod ikke, hvorfor
hun var så forvirret. Vid-net kiggede på hende og begyndte at grine lidt ad
hende, fordi han ikke for-stod, hvorfor hun ikke vidste, hvorfor hun havde de
underbukser på, og fordi hun virkede så forvirret. Hun sagde ikke andet end det
med underbukserne. Hun sagde ikke noget med en tidsplan. Vidnet opfangede
kun det med, at hun spurgte om, hvorfor hun havde nogle andre underbukser på.

Vidnet snakkede ikke med tiltalte efter, at Forurettede 1 var gået. Vidnet og
Vidne 5 spurgte måske tiltalte om, hvorfor Forurettede 1 var gået. De har nok
talt om, at det var underligt. Tiltalte sagde til vidnet og Vidne 5, at han havde
været sammen med Forurettede 1. Vidnet havde ikke spurgt om detaljer. Vidnet
forstod på tiltalte, at han havde haft sex med Forurettede 1. Vidnet havde ikke
brug for at vide mere. Vidnet tænkte ikke så meget over det efterfølgende. Han
tænkte kun på, at Forurettede 1 virkede forvirret og ikke selv kunne forstå,
hvorfor hun havde andre underbukser på. Det var ikke almindelig adfærd. De
har nok talt med tiltalte om det, men vidnet kan ikke huske det.

Vidnet snakkede hverken med Forurettede 1 eller tiltalte dagen efter.
Forurettede 1 havde glemt sin taske. Vidnet mener, at Forurettede 1 snakkede
med Vidne 4 fra gruppen om sin taske. Måske har hun talt med vidnet om det,
men det tror han ikke.

Foreholdt forhold 1, bilag 6, korrespondance, Vidne 1, side 6, ne-derst,
forklarede vidnet, at det er ham, der har skrevet med Forurettede 1. Han kan
ikke huske samtalen med Forurettede 1, kl.10.31. Det var måske om, at hun
havde glemt noget. Han husker ikke ordentligt. Han skrev godnat til hende,
fordi hun skulle komme godt hjem, idet hun var lidt forvirret. Det er muligt, at
Forurettede 1 ringede til vidnet og spurgte, om hun havde haft sex med tiltalte.
Han tror, at hun spurgte, hvad der var sket. Det mener han, at hun gjorde. Hun
havde også spurgt, om Vidne 5 og vidnet vidste, hvorfor hun havde man-
deunderbukser på. Vidnet tror, at han svarede, at hun og tiltalte havde været
sammen. Han tror ikke, at telefonen var på højtaler. Han mener, at han var



/

side 18

hjemme, da han snakkede med Forurettede 1 om det. Forurettede 1 må have talt
med en an-den om morgenen, som havde slået højtaleren til, så hun kunne høre
tiltalte. Vidnet ved ikke, om han sov hos tiltalte, men det tror han ikke.

Udspurgt af forsvareren forklarede vidnet, at han på daværende tidspunkt havde
kendt tiltalte i cirka seks måneder. De lærte hinanden at kende gennem TikTok.
Han fulgte Forurettede 1 på TikTok, men han mødte hende først senere, end han
mødte tiltalte.

Vidnet var sammen med tiltalte og nogle andre gutter. De hyggede sig og drak.
De ledte efter en fest. Vidnet havde selv drukket, men han havde ikke drukket
for meget. Da han kontaktede Forurettede 1, havde han drukket måske 5-7
genstande. De havde først drukket på Bar, hvor vidnet havde fået 3-4 cocktails
og nogen øl. De tog efterfølgende hjem til tiltalte og drak videre.

Forurettede 1 kom op i lejligheden. Hun sagde hej til dem alle sammen og gik
rundt. Alle drengene var vist i lejligheden, da Forurettede 1 kom. De havde en
god drenge-dynamik. Tingene gik stærkt. Forurettede 1 fik en øl, da hun kom.
Vidnet ved ikke, om hun fik så meget mere end det. Han husker ikke, om hun
fik andet at drikke. Vidnet husker ikke, at hun skulle hente spiritus fra fryseren i
løbet af aftenen.

I sofaen sad tiltalte og vidnet. Forurettede 1 sad på armlænet ved siden af
tiltalte. Vidne 5 sad over for vidnet på en stol. Vidnet bemærkede ikke, om
Forurettede 1 havde flyttet sig fra armlænet, inden hun gik sammen med tiltalte
ind i sove-værelset.

Vidnet kan ikke huske, om de drak noget stærkere end øl senere på aftenen.
Forurettede 1 var der i måske 1-2 timer, inden hun og tiltalte gik ind i
soveværelset. Forurettede 1 blev mere træt. Hun hang mere og mere i kroppen,
da hun sad på armlænet. Vidnet ved ikke, om hun lænede sig mere og mere
tilbage. Han kunne ikke se hende ordentligt. Vidnet mener, at hun hele tiden sad
på arm-lænet. Vidnet kiggede ikke over på tiltalte og Forurettede 1. Vidnet talte
med Vidne 5, og Forurettede 1 talte med tiltalte. Vidnet snakkede ikke meget
med Forurettede 1 den aften. Efter vidnets vurdering virkede Forurettede 1 træt.
Det kunne han fornemme på hendes kropssprog og øjne, der ikke var til stede.
Vidnet talte ikke med hende, men han kunne høre lidt i baggrunden, og han
kunne mærke rummets energi.

Forurettede 1 var inde i værelset i en halv time, før hun kom ud igen. Hun
havde mandeunderbukser på, da hun kom ud. Vidnet ved ikke, hvor hendes
egne bukser var. Hun tog sine bukser udenpå, men han så ikke dette. Hun så
for-virret ud. Vidnet ved ikke, om hun gik ind på værelset efter sine egne
bukser. Han så, at hun gik ud ad døren. Han sagde ikke ordentlig farvel til
hende. Hun havde en jakke med, da hun kom. Han kunne ikke se, om hun
havde den med, da hun gik.
..."



/

side 19

Vidne 2 har til retsbogen afgivet følgende forkla-ring:

"...
Vidnet forklarede ad forhold 2, at hun er veninde med Forurettede 2. De har
kendt hinanden i mange år.

Vidnet var sammen med Forurettede 2 den 14. april 2021. De var hjemme hos
vidnet på Adresse 2. Vidne 4 og tiltalte kom senere på aftenen. Vidnet kendte
ikke Vidne 4 og tiltalte i forvejen. Vidnet og Forurettede 2 sad og kiggede på
"en live" på TikTok. De skrev for sjov til Vidne 4 og tiltalte, at de holdt en fest,
og så kom Vidne 4 og tiltalte hjem til hende og Forurettede 2. Hun husker ikke
tidspunktet præcist, men det var om aftenen. De begyndte at drikke og hygge
sig.

Forurettede 2 og vidnet havde drukket en flaske vin, inden drengene kom.
Drengene havde ret meget alkohol med. Vidnet husker ikke, om der var øl, men
der var i hvert fald en flaske gin, som de alle sammen drak meget af. De
spillede nog-le drukspil, men vidnet husker ikke hvilke. Forurettede 2 og tiltalte
lavede TikTok-vi-deoer og snakkede. Der var ikke nogen, der snakkede mere
sammen end an-dre. De snakkede alle sammen lige meget. Vidnet lagde ikke
mærke til, om tiltalte flirtede med Forurettede 2, eller om Forurettede 2 flirtede
med tiltalte. Vidnet så ikke, om Forurettede 2 og tiltalte rørte eller kyssede
hinanden. De krammede kun, da de kom ind i lejligheden, hvor de alle hilste på
hinanden.

Vidnet og Forurettede 2 skændtes på et tidspunkt. Drengene gik da, men de
kom hur-tigt tilbage. Drengene sagde, at det var for sent at komme hjem, og
derfor kom de tilbage. Det var omkring 4-5-tiden. Da drengene kom tilbage,
satte de sig i sofaen. Vidnet husker ikke, om Forurettede 2 nåede at sidde i
sofaen, eller om hun gik ind på vidnets værelse med det samme. De prøvede at
finde en film, som de kunne se. Vidnets lejlighed er en 2-værelses lejlighed med
en stue og et soveværelse. Forurettede 2 gik ind på vidnets soveværelse.
Forurettede 2 sagde, at hun var meget stiv og bare skulle sove.

Da Forurettede 2 var gået ind i soveværelset, prøvede tiltalte på vidnet. Tiltalte
rørte ved hendes mave og sådan noget, og vidnet opfattede det som om, at
tiltalte gerne ville være sammen med hende. Enten ville han kysse eller bolle
med hende. Tiltalte førte sin hånd ned mod vidnets lår. Vidnet havde ikke lyst
til at lave noget med tiltalte, og hun gjorde det meget tydeligt, at hun ikke ville.
Vidnet sagde stop til tiltalte. Hun ville bare se film. Tiltalte gik derpå ind til
Forurettede 2 i soveværelset. Der er en lille gang fra stuen hen til soveværelset.
Man kan ikke se ind i soveværelset fra stuen, herunder kan man ikke se, om
døren til soveværelset er lukket. De var begyndt på en film, og så gik tiltalte lidt
ef-ter fra stuen.

Tiltalte gik ind i soveværelset efter, at Forurettede 2 var gået derind. Der gik
ikke lang tid, før tiltalte gik ind til hende. Vidnet mener ikke, at tiltalte sagde
noget, in-



/

side 20

den han gik ind på værelset.

De havde ikke aftalt, hvor folk skulle sove henne. De havde ikke rigtig tænkt
over det. Vidnet og Vidne 4 faldt i søvn på sofaen. Vidnet kunne ikke høre
noget fra værelset.

Dagen efter vågnede vidnet omkring 9-10-tiden. Hun bemærkede, at Vidne 4
var gået. Hun gik hen til soveværelset, og hun kunne se, at tiltalte lå nøgen ved
siden af Forurettede 2. Forurettede 2 lå med dynen dækket til maven. Vidnet
kan ikke hus-ke, om Forurettede 2 havde tøj på.
[..]
Vidne 2 forklarede, at tiltalte allerede var vågen, da hun kiggede ind i
soveværelset. Han lå med sin mobiltelefon. Hun gik ud igen. Han havde dynen
halvt over sig, og han tog den helt over sig, da hun kiggede ind. Hun husker
ikke, hvordan tiltalte så ud i ansigtet. Forurettede 2 sov sta-dig, og hun vågnede
ikke af, at vidnet kom ind i værelset. Forurettede 2 lå på maven. Forurettede 2
lå inderst, mens tiltalte lå yderst.

Vidnet gik ud af værelset og begyndte at rydde op. Hun tror, at Forurettede 2
vågnede lidt senere. Tiltalte kom ud fra værelset efter 20-30 minutter. Hun tror,
at de talte lidt om, hvad tiltalte skulle senere på dagen, og at Vidne 4 allerede
var gået. De snakkede ikke om, hvad der var sket i løbet af aftenen og natten.
Vidnet husker ikke, at tiltalte skulle have sagt til hende, at han havde haft sex
med Forurettede 2. Tiltalte tog sine ting og gik.

Da tiltalte var gået, gik vidnet ind til Forurettede 2 på værelset. Vidnet spurgte
Forurettede 2, hvad der var sket. Forurettede 2 sagde, at tiltalte havde "gjort
det", uden at hun havde villet det. Tiltalte prøvede bare, og Forurettede 2 havde
sagt nej mange gange, men til sidst havde hun givet op. De snakkede om, hvad
der ellers var sket i løbet af aftenen. Forurettede 2 sagde, at hun var chokeret.
Forurettede 2 fortalte ikke mere detaljeret om, hvad der var sket. Forurettede 2
virkede stadig fuld og døsig om morgenen. Hun var ikke sig selv. Hun var
meget fuld aftenen før. Forurettede 2 virkede ikke glad. Hun græd ikke, men
hun var rystet over, hvad der var sket. Vidnet er ikke sikker på, hvad
Forurettede 2 havde på af tøj.

Da de sad i sofaen afviste vidnet tiltalte ved at vende sig om og fjerne hans
hånd. Dette gjorde hun måske 2-3 gange. Han rørte ikke andre steder end på
hendes mave. Tiltalte rejste sig op og gik ind til Forurettede 2 på værelset straks
efter, at vidnet havde afvist ham. Forurettede 2 drak meget. Hun bliver på en
bestemt måde, når hun er meget fuld. Det blev hun også den aften.

Foreholdt sin forklaring til politiet som gengivet i rapport af 11. januar 2022,
hvilken rapport vidnet ikke har underskrevet, forholdets bilag 3-1, side 2, 1.
afsnit, hvoraf fremgår følgende: "Adspurgt, om hvor fuld forurettede var den
aften, huskede hun det som om, at hun ikke var meget beruset. Adspurgt,
hvordan hun vurderede det, forklarede afhørte, at hun har set Forurettede 2
meget beruset før, og det var ikke sådan hun var den aften.", forklarede vid-



/

side 21

net, at det måske godt kan passe, at hun har forklaret således til politiet. Hun
husker ikke den konkrete aften så godt. Vidnet var meget fuld. Forurettede 2
kunne larme og ødelægge ting, hvis hun var meget fuld, men det gjorde hun
ikke den aften. Forurettede 2 var fuld; hun var ikke det "fuldeste", men hun var
heller ikke helt sig selv.

Foreholdt forholdets bilag 7, foto, forklarede vidnet, at hun kan genkende
Forurettede 2 og tiltalte på billedet. Det er taget i hendes værelse, og det er fra
den på-gældende morgen. Tiltalte sad med sin mobiltelefon, da vidnet kom ind
på værelset.

Udspurgt af forsvareren forklarede vidnet, at hun kom op at skændes med
Forurettede 2 den pågældende aften. Vidnet brækkede sig meget på toilettet, og
Forurettede 2 passede ikke særlig godt på hende. Vidnet blev sur over, at
Forurettede 2 ikke gad at hjælpe hende. Det var vist under skænderiet, at
drengene gik. Forurettede 2 sagde til dem, at de skulle gå. En af drengene
ringede senere og sagde, at det var for sent for dem at komme hjem. Drengene
spurgte, om de måtte sove hos vid-net. Det måtte de gerne. Vidnet havde ikke
gjort sig nogen tanker om, hvor-dan de skulle sove. Der blev ikke talt om
pladser.

Vidnet husker ikke, at Forurettede 2 skulle have forladt lejligheden på noget
tidspunkt.

Døren var åben ind til soveværelset, da vidnet gik derind om morgenen. Til-
talte var vågen, da hun kiggede ind. Hun begyndte at rydde op i lejligheden.
Tiltalte stod op, mens hun ryddede op. De talte lidt sammen. Vidnet husker
ikke, om de talte om Forurettede 2. Hun har ikke talt med tiltalte om, at
Forurettede 2 havde en kæreste. Forurettede 2 har aldrig haft en kæreste, så vidt
vidnet ved.

Vidne 4 var gået fra lejligheden, mens vidnet sov. Hun ved ikke, hvad tid han
forlod lejligheden, eller om han overhovedet havde sovet der. Hun vågnede ved
en 9-10-tiden. Hun tænkte, at det var tidligt, at hun vågnede.

Forurettede 2 sov stadig, da tiltalte var gået. Vidnet husker ikke, om hun
vækkede Forurettede 2. Vidnet spurgte Forurettede 2, om hun havde bollet med
tiltalte. Dette var oplagt at spørge om, når man havde sovet med en dreng.
Forurettede 2 svarede, at hun var ble-vet voldtaget. Vidnet husker ikke, om
"voldtaget" var det ord, som Forurettede 2 hav-de brugt, men det var sådan,
vidnet opfattede det. Forurettede 2 havde sagt nej så mange gange, at hun til
sidst gav op. Da Forurettede 2 gav op, havde tiltalte haft sex med hende. Vidnet
spurgte Forurettede 2, om hun var ok, men hun spurgte ikke ind til detaljerne.
Mens de talte sammen, lå Forurettede 2 stadig i hendes seng. Vidnet gik ud af
værelset for at rydde mere op. Vidnet ved ikke, hvad tid Forurettede 2 stod op.
Vidnet tror, at de var sammen i løbet af dagen. De snakkede ikke rigtig om,
hvad der var sket om natten. Tiltalte havde sendt en besked til Forurettede 2,
hvori der stod, at hun skulle huske at tage en fortrydelsespille. Forurettede 2
viste vidnet beske-den. Forurettede 2 tog ikke en fortrydelsespille, for hun
havde ikke penge til det.



/

Vidnet og Forurettede 2 talte først om episoden igen, da de vidste, at der kom
en rets-



/

side 22

sag ud af det. Forurettede 2 ville ikke anmelde det, da det ikke var første gang,
at en dreng havde haft sex med Forurettede 2, hvor hun ikke ville. Vidnet har
dog ikke spurgt Forurettede 2 direkte om det med anmeldelse. Det er meget
normalt, at drenge ikke forstår et nej første gang. Vidnet er ikke sikker på, om
Forurettede 2 havde an-meldt den tidligere episode.

Vidnet havde kontakt med Forurettede 2 hen over sommeren. Hun vidste godt,
at Forurettede 2 var blevet gravid. Andre piger havde skrevet, at det også var
sket for dem, og om Forurettede 2 ville hjælpe ved at anmelde det, hun havde
været udsat for. Det var tiltalte, der havde gjort det mod de andre piger også.

Udspurgt af Retsformanden forklarede vidnet, at det ikke var hende, der hav-de
taget fotoet af tiltalte og Forurettede 2 sovende i sengen. Vidnet går ud fra, at
det var Vidne 4, der havde taget det.
..."

Vidne 3 har til retsbogen afgivet følgende forklaring:

"...
Vidnet forklarede ad forhold 1, at hun er Forurettede 1's mor.

Hun var i kontakt med Forurettede 1 i løbet af aftenen. Forurettede 1 skulle
sende beskeder til vidnet, så vidnet hele tiden vidste, hvor Forurettede 1 var.
Det gjorde Forurettede 1 lø-bende. Forurettede 1 skulle mødes med nogle
venner fra gymnasiet. Forurettede 1 tog selv ind til byen. Forurettede 1 skulle
ikke være sent hjemme, da de skulle holde fødsels-dag dagen efter. Forurettede
1 skulle sende en besked om, hvornår hun ville tage metroen hjem. Det skulle
senest være ved 1-2-tiden.

Forurettede 1 skrev lidt i kl. 02.00 en besked om, at hun ville tage en anden
metro hjem. Vidnet svarede tilbage, at det var sent. Forurettede 1 sendte derpå
en uforstå-elig besked tilbage, og vidnet blev nervøs. Vidnet talte i telefon med
Forurettede 1, men hun kunne slet ikke snakke med hende. Vidnet kunne forstå,
at Forurettede 1 var på Kgs. Nytorv. Vidnet hoppede ind i sin bil. Hun sagde til
Forurettede 1, at hun skulle blive, hvor hun var, og at vidnet ville hente hende.
Forurettede 1 skrev lidt se-nere, at hun ville stå af på Amager Strand
metrostation. Vidnet hentede Forurettede 1 på stationen. Forurettede 1 var svær
at komme i kontakt med. Vidnet bemærke-de, at Forurettede 1 ikke havde sin
trøje eller taske med. Vidnet kunne ikke få noget ud af Forurettede 1.
Forurettede 1 faldt i søvn i bilen. Da de kom hjem, bemærkede vidnet, at
Forurettede 1 ikke havde sine trusser på, men et par boksershorts. Vidnet
spurgte, hvor de kom fra. Forurettede 1 svarede, at hun havde taget dem på, så
hun kunne komme med metroen hjem. Dette gav dog ingen mening for vidnet.

Vidnet kunne ikke forstå Forurettede 1 i telefonsamtalen. Forurettede 1
snøvlede meget og sagde noget med Kgs. Nytorv. Vidnet kørte derpå mod Kgs.
Nytorv for at hente Forurettede 1 der. Forurettede 1 sad imidlertid allerede i
metroen og stod af ved Amager Strand metrostation. Da vidnet hentede
Forurettede 1, så Forurettede 1 sløret og påvirket ud. Hun slingrede. Vidnet
måtte hjælpe Forurettede 1 hen til bilen. Forurettede 1



/

side 23

kunne ikke selv gå. Vidnet tog hende under armen. Vidnet kunne se, at
Forurettede 1 manglede sin trøje og sin taske. Vidnet spurgte Forurettede 1,
hvor tingene var, og Forurettede 1 svarede, at hun havde styr på det. Efter 100
meter var Forurettede 1 alle-rede faldet i søvn i bilen.

Da de kom hjem, undrede vidnet sig over, at Forurettede 1 havde nogle andre
un-derbukser på. Det var ikke hendes egne. Vidnet kunne ikke snakke med
Forurettede 1, og Forurettede 1 blev lagt i seng.

Morgenen efter kl. 8.00 vækkede vidnet Forurettede 1, så hun kunne få en
forkla-ring på, hvorfor Forurettede 1 ikke havde sine egne trusser på.
Forurettede 1 svarede: "Hvad mener du?" Forurettede 1 løftede dynen og blev
overrasket. Vidnet sagde, at hun ville have en forklaring. Forurettede 1 sagde, at
hun ville spørge drengene fra aftenen før, men at hun ikke kunne ringe til dem
så tidligt på morgenen.

Forurettede 1 sov videre til kl. 10.00, hvor vidnet vækkede hende på ny.
Forurettede 1 rin-gede til en af drengene, som hun havde været sammen med
aftenen før. De talte sammen i ca. 5-10 minutter. Da Forurettede 1 var færdig
med samtalen, gik vidnet ind på værelset til Forurettede 1 igen. Vidnet kunne se
på Forurettede 1, at der var sket noget, som ikke skulle være sket. Forurettede 1
sagde, at hun havde ringet og spurgt Vidne 1 om, hvad der var sket, og at tiltalte
havde sagt, at det var bedst, at hun ikke vidste det, og at de havde kneppet.
Forurettede 1 græd og var ked af det. Forurettede 1 kunne ikke forstå, hvad der
var sket. Hun sagde, at det var for-kert.

Vidnet sagde, at Forurettede 1 skulle blive på værelset, mens hun gik ud og
ringede til politiet, der guidede dem igennem, hvad de skulle gøre.

Vidnet kan ikke huske, hvad tid hun hentede Forurettede 1 ved metroen. Det var
måske omkring kl. 02.30-03.00.

Foreholdt forhold 1, bilag 6, korrespondance, Vidne 3, side 6, ad rejseplanen,
forklarede vidnet, at det så må have været omkring kl. 03.00, at hun hentede
Forurettede 1 på Amager Strand metrostation.

Vidnet har set Forurettede 1 fuld op til flere gange før. Hun er 20 år. De plejede
at kunne tale sammen, men det kunne hun ikke den aften. Vidnet kunne ikke
komme i kontakt med hende som hun plejer.

Udspurgt af forsvareren forklarede vidnet, at hun havde mødt tiltalte en gang.
Tiltalte havde været hjemme hos dem. Forurettede 1 kendte tiltalte gennem
TikTok. Forurettede 1 var ret ny på TikTok på daværende tidspunkt.

Foreholdt forhold 1, bilag 6, korrespondance, Vidne 3, side 2, forklarede vid-
net, at hun var klar over, at tiltalte blev kaldt Navn. Det blev han kaldt i
gruppen. Vidnet havde ikke aftalt en præcis tid, hvornår Forurettede 1 skulle
være hjemme, men det skulle ikke være for sent. Foreholdt bilagets side 3 og 4,
ad



/

side 24

rejseplanerne forklarede vidnet, at kl. 3-4 var for sent, når de skulle holde
fødselsdag, mens kl. 1-2 var acceptabelt. Foreholdt side 4, ad rejseplan sendt kl.
1.53, forklarede vidnet, at Forurettede 1 skulle have været hjemme på det tids-
punt. Vidnet havde ikke kontakt med Forurettede 1 inden.
..."

Vidne 4 har til retsbogen afgivet følgende forklaring:

"...
Vidnet forklarede ad forhold 2, at han kender tiltalte gennem TikTok. De har
været gode venner i en periode. I april 2021 var de gode venner. Det er de
stadig.

Vidnet var sammen med tiltalte til "fest" på Adresse 2 hos Vidne 2 og
Forurettede 2. Vidnet kendte ikke Vidne 2 og Forurettede 2 i forvejen.

Vidnet og tiltalte havde sendt live på TikTok tidligere på aftenen. De to piger
havde spurgt vidnet og tiltalte, om de ville komme hjem til Vidne 2 for at drik-
ke. Vidnet og tiltalte snakkede om det og blev enige om at gøre det.

I lejligheden sad vidnet, tiltalte, Vidne 2 og Forurettede 2 ved et bord. De drak
og spille-de druklege. Han husker ikke hvilke. De snakkede og hyggede.
Pludselig blev tiltalte og vidnet sendt ud af lejligheden. Der kørte ingen busser,
og så gik de op i lejligheden igen. De snakkede videre, men stemningen døde
lidt. De faldt i søvn forskellige steder i lejligheden.

Vidnet og tiltalte drak en øl hver, inden de gik op i lejligheden første gang. De
havde ikke drukket mere end den ene øl. Han husker ikke, om pigerne var ædru,
da vidnet og tiltalte kom ind i lejligheden. De satte sig alle sammen ved et bord
og begyndte at drikke. Tiltalte og vidnet sad ved siden af hinan-den, og pigerne
sad over for dem. Han husker ikke så meget fra den aften, og han husker ikke,
hvordan pigerne så ud. Der var ikke nogen, der snakkede mere sammen end
andre. Han mener, at alle drak vodka og øl. Pigerne drak nogenlunde det
samme, som vidnet og tiltalte. De blev alle sammen fulde, men han husker ikke
hvor meget. Han ved ikke, om der var nogen, der flirte-de med tiltalte. Han
tænkte ikke over det. Han husker heller ikke, om nogen kyssede hinanden.

Vidnet ved ikke, hvorfor han og tiltalte forlod lejligheden. Da de kom tilbage
igen lidt efter, satte de sig alle sammen i sofaen og så TV. De ville alle sove. De
lagde sig alle sammen til at sove, hvor de havde lyst. Vidnet husker ikke, hvem
der først gik fra sofaen.

Vidnet sov på sofaen med en af pigerne. Tiltalte sov i værelset med den an-den
pige. Det var tilfældigt, hvor de skulle sove. Han husker ikke, om der var
nogen, der flirtede med hinanden i sofaen.



/

side 25

Foreholdt sin forklaring til politiet som gengivet i rapport af 21. april 2022,
hvilken rapport vidnet ikke har underskrevet, men har fået oplæst og ikke har
haft tilføjelser eller rettelser til, forholdets bilag 4-7, side 2, nederst, hvoraf
fremgår følgende: "Afhørte forklarede, at de på et tidspunkt sad, ham, Vidne 2
og Tiltalte i sofaen, hvorefter Forurettede 2 havde lagt sig ind på et værelse for
at sove. Ikke lang tid efter gik Tiltalte ind på dette værelse.", forklarede vid-net,
at han ikke kan huske at have forklaret således til politiet. Han husker ik-ke
detaljer fra aftenen. Han var fuld, og det er lang tid siden. Der var nogen, der
sov på værelset, og han sov selv på sofaen. Han hørte ikke lyde fra sove-
værelset.

Næste morgen vågnende han mellem kl. 07.00 og 08.00. Han var helt smad-ret.
Han skulle nå noget senere den dag. Alle sov stadig. Han gik ind på væ-relset
for at spørge tiltalte, om han ville med, men tiltalte sov stadig. Vidnet ville ikke
vække ham. Tiltalte havde dyne på. Han ved ikke, om Forurettede 2 havde tøj
på, da hun også havde dyne på. De sov i hver deres side af sengen.

Foreholdt forholdets bilag 7, foto, forklarede vidnet, at han kan genkende det.
Det var vidnet, der tog fotoet om morgenen, lige inden han gik ud af lej-
ligheden. Han har ikke efterfølgende talt med tiltalte om, hvad der skete i so-
veværelset.

Udspurgt af forsvareren om det foran anførte fra vidnets forklaring til politi-et,
forklarede vidnet, at han ikke kan huske, hvad han har forklaret til politi-et. Det
er lang tid siden nu. Hvis det er det, som politiet har skrevet ned, så har han vel
sagt det. Han husker ikke samtalen med politiet.

Han skulle noget den pågældende morgen, så han skulle gå tidligt. Der var ikke
andre vågne end ham. Døren ind til soveværelset stod på klem. Den var i hvert
fald ikke helt lukket. Han husker ikke, om han skulle åbne døren mere for at
komme ind at tage billedet. Han ved ikke, hvorfor han tog et billede af
Forurettede 2 og tiltalte i sengen. Han mener, at han sendte billedet til tiltalte.
..."

Forurettede 2 har til retsbogen afgivet følgende forklaring:

"...
[ Dørlukning ]



/

side 26

[ Dørlukning ]



/

side 27

[ Dørlukning ]



/

side 28

[ Dørlukning ]



/

side 29

[ Dørlukning ]

..."

Vidne 5 har til retsbogen afgivet følgende for-klaring:

"...
Vidnet forklarede ad forhold 1, at han kender tiltalte gennem TikTok. De havde
kendt hinanden i 3-4 måneder inden episoden. De er gode venner, og de sås
rigtig meget inden episoden. Han kender Forurettede 1 gennem Tik-Tok. Han
havde ikke snakket med hende så meget, men de havde mødtes til flere store
TikTok-arrangementer.

Vidnet var hjemme hos tiltalte den pågældende aften. Vidne 1 og Forurettede 1
var der også. Til at begynde med var det bare en drengeaften. Tiltalte, vidnet og
Vidne 1 sad og snakkede. De havde ikke drukket meget. De slappede af og
hørte musik. Forurettede 1 kom først senere. Tiltalte og Forurettede 1 gik
sammen ind på værelset. Vidne 1 og vidnet sad og snakkede i stuen, mens
Forurettede 1 og tiltalte var i soveværelset. Vidnet tænkte, at Forurettede 1 og
tiltalte havde sex. Vidnet gik over til døren ind til soveværelset og lyttede og
grinte lidt af det. Derefter gik han tilbage til sofaen igen. Forurettede 1 kom ud
fra soveværelset. Hun tog sine sko på og sagde hurtigt farvel. Vidnet tænkte, at
det var mærkeligt, men tænkte ikke videre over det. Vidne 1, tiltalte og vidnet
snakkede lidt sammen, hvorefter vidnet tog hjem. Vidne 1 tog vistnok hjem
samtidig med vidnet. Vidne 1 og vidnet blev ikke længe i lejligheden, efter at
Forurettede 1 var gået.

Da Forurettede 1 kom til lejligheden, virkede hun meget normal. Vidnet kunne
ikke mærke på hende, at hun var fuld. Hun var, som hun plejede; hun snakkede
og grinte. De havde alkohol stående på bordet, men der var ikke tale om, at de
bællede det i sig. De skulle ikke i byen, så der var ingen grund til at drikke
meget. De sad bare og snakkede og hyggede alle sammen. Tiltalte og
Forurettede 1 snakkede også lidt. Det var måske mere internt. Vidnet og Vidne
1 snak-kede sammen, men det var for det meste en "flydende" samtale mellem
alle.



/

side 30

Vidne 1, tiltalte og vidnet sad til venstre i sofaen, og Forurettede 1 sad på en
stol. Forurettede 1 sad for bordenden. Vidnet sad helt til venstre i sofaen, derpå
sad Vidne 1 og til sidst tiltalte. Forurettede 1 sad i nærheden af tiltalte. Alle sad
på den ene side af bordet. Vidnet snakkede måske mere med Vidne 1, end med
Forurettede 1 og tiltalte. Han kan ikke huske, om han kunne høre, hvad
Forurettede 1 og tiltalte snakkede om. Det virkede som om, at Forurettede 1 og
tiltalte flirtede lidt. Udspurgt nærmere herom forklarede vidnet, at Forurettede 1
og tiltalte snakkede lidt mere sammen. Der kunne komme en sjov kommentar,
som den anden grinte af. De smilte og kiggede på hinanden. Det var gensidigt
fra begge par-ter.

Vidnet så ikke, om de rørte ved hinanden. Der var ikke nogen, der kyssede.
Foreholdt, at tiltalte har forklaret herom, forklarede vidnet, at han ikke hus-ker
kys. Det er korrekt, at tiltalte sagde til Forurettede 1, at "Brøndbyfisser lugter".
Hun virkede som om, at hun syntes, at det var fint nok. Hun lod som om, at hun
ikke tog det til sig. Vidnet tror ikke, at det var en del af flirten.

Foreholdt sin forklaring til politiet som gengivet i rapport af 7. december 2021,
hvilken rapport vidnet har fået oplæst og godkendt, forholdets bilag 5-2, side 2,
5. afsnit, hvoraf fremgår følgende: "Afhørte forklarede, at Tiltalte og
Forurettede 1 generelt havde fokus på hinanden. Afhørte forklarede, at det sag-
tens kunne have været venskabeligt, men at det efter hans opfattelse, virkede
som om de flirtede og havde det rigtig godt med hinanden.", forklarede vid-net,
at han har forklaret således til politiet. Foreholdt 6. afsnit, hvoraf frem-går
følgende: "Adspurgt, hvad der gjorde, at det virkede flirtende, for-klarede
afhørte, at de var svært af forklarer, men at der var en form for pingpong
mellem Tiltalte og Forurettede 1, og det var også primært de to der snak-kede
sammen. Afhørte forklarede, at han ikke kunne huske om der var no-gen fysisk
interaktion mellem Forurettede 1 og Tiltalte inden de gik ind på værelset, men
som han huskede det på nuværende tidspunkt, så var der ikke.", forkla-rede
vidnet, at han har forklaret således til politiet.

Foreholdt sin forklaring til politiet som gengivet i rapport af 11. januar 2022,
hvilken rapport vidnet ikke har underskrevet, forholdets bilag 5-2-1, side 3, 2.
og 3. afsnit, hvoraf fremgår følgende: "Afhørte forklarede, at når han hav-de
tænkt efter vedr. den aften, var han blevet meget usikker på, om Forurettede 1
og Tiltalte flirtede den aften. Afhørte var ikke 100% sikker at det var flirt, men
blot almindelig samtale.", forklarede vidnet, at han har sagt således til politiet.
Han kom efterfølgende i tvivl, da det var længe siden, om det var en flirt eller
ej. Han var bange for at sige noget, der ikke var rigtigt. Han kan i dag ikke sige
med sikkerhed, om det var det ene eller andet. Han hørte ikke nogen spørge, om
de ville have sex sammen.

På et tidspunkt talte Forurettede 1 og tiltalte om et eller andet. Forurettede 1
hoppede da op i armene på tiltalte inde i stuen. Hun krammede tiltalte. De to
stod da op. Tiltalte løftede derefter Forurettede 1 op og bar hende ind på
soveværelset. Hun var da med siden til tiltalte. Han havde sin ene arm under
hendes knæled og den



/

side 31

anden om hendes ryg. Deres hoveder var tæt ved hinanden. Vidnet husker ik-ke,
om de to snakkede sammen, da de gik ind i soveværelset. Både Forurettede 1 og
tiltalte virkede glade. Efter vidnets vurdering, så virkede det ikke som om, at
det ikke var noget, som Forurettede 1 ønskede. Vidnet tror ikke, at de var meget
fulde, men de var heller ikke helt ædru. Der var ingen af dem, der var helt ude
at sejle. Det husker han 100 %.

Det var ikke vidnets indtryk, at Forurettede 1 var meget fuld. Der var ikke noget
mærkeligt ved hende. Hun vrøvlede heller ikke. Vidnet var ikke selv fuld. Han
havde måske drukket to glas vodka med hvid Monster eller Schweppes. Han
tror kun, at de drak halvdelen af vodkaflasken i løbet af aftenen. Selv havde han
drukket et glas, inden Forurettede 1 kom op i lejligheden, og han drak et glas
mere, mens hun var der. Vidnet ved ikke, om Forurettede 1 drak noget, da hun
kom, men han kan godt forestille sig det. Hun havde måske fået et glas vod-ka.

Forurettede 1 og tiltalte lukkede døren efter sig ind til soveværelset. Det var
vidnet, som først gik op til døren for at lytte. Vidne 1 kom umiddelbart lige
bagef-ter også op til døren, og så gik de tilbage igen. Vidnet hørte to personer
have samleje. Det lød helt normalt, som når folk har samleje. Det var ikke høje
ly-de, men han kunne høre vejrtrækning gennem døren. Det var fra to personer.

Fra Forurettede 1 og tiltalte gik ind på soveværelset, sad vidnet og Vidne 1 og
snakkede lidt. Der gik måske 5-10 minutter, før vidnet gik op og lyttede ved
døren. Han kunne ikke høre, hvad der skete inde på værelset, før han gik hen til
døren. Vidnet og Vidne 1 stod ved døren i meget kort tid. Vidnet kunne hurtigt
høre, hvad der foregik inde på soveværelset. Forurettede 1 og tiltalte var in-de
på soveværelset i 15-20 minutter.

Da Forurettede 1 kom ud fra værelset, tog hun sine sko på og gik hjem med det
samme. Hun sagde kun farvel i døråbningen ind til stuen. Hun plejer at kom-me
hen og sige farvel, men hun gik bare. Hun var lidt stille. Hun havde det samme
tøj på, som hun havde på, inden hun gik ind på værelset. Hun havde bukser på,
da hun kom ud fra værelset.

Vidnet sad sammen med Vidne 1 hele tiden inde i stuen, mens Forurettede 1 og
tiltalte var inde på værelset. Da Forurettede 1 kom ud fra værelset, havde hun
buk-ser på. Hun kom ikke ud i herreunderbukser. Hun havde glemt sine trusser
på værelset. De fandt trusserne senere under sengen. Vidnet husker ikke, at
Forurettede 1 skulle have snakket noget om en tidsplan, da hun kom ud fra
værelset. Hun sagde bare farvel. Foreholdt tiltaltes forklaring herom, forklarede
vidnet, at han ikke husker, at hun skulle have sagt noget om en tidsplan.

Vidne 1 og vidnet gik ind til tiltalte på værelset, efter at Forurettede 1 var gået.
De snakkede vist om, at tiltalte og Forurettede 1 havde været sammen. Det var
bare normal drengesnak. Tiltalte fortalte, at han og Forurettede 1 havde haft
sex. Vidnet kan ikke huske, om tiltalte sagde andet.



/

side 32

Der gik 20-30 minutter, før både vidnet og Vidne 1 tog hjem. Som han husker
det, så gik han fra lejligheden omkring kl. 00.30, så han kunne nå to-get fra
Hovedbanegården til Slagelse kl. 01.00.

Vidne 1, tiltalte og vidnet talte om, at det var sjovt, at Forurettede 1 havde glemt
sine trusser. Vidnet syntes, at det var mærkeligt, men tænkte ikke videre over
det. Vidnet har selv oplevet at være sammen med piger, som glemmer deres
trusser, hvis de skal hurtigt ud ad døren.

Udspurgt af forsvareren forklarede vidnet, at han opfattede Forurettede 1 som
nor-mal hele aftenen.

De sad alle sammen bare i sofaen i løbet af aftenen. Der var ikke nogen, der gik
rundt. Forurettede 1 og tiltalte stod begge op, inden de gik ind på soveværelset.

Vidnet kan ikke huske, om Forurettede 1 på et tidspunkt skulle hente noget
vodka.

Forurettede 1 hoppede op i armene på tiltalte. Tiltalte holdt hende i begge arme,
da han bar hende, som når man bærer en brud. Forurettede 1 holdt rundt om
tiltaltes nakke.

Da Forurettede 1 kom ud fra værelset, tog hun sine sko på. Der var ikke noget
på-faldende ved hendes måde at gå på. Hun gik hastigt. Det virkede som om, at
hun havde travlt. Hun slingrede ikke rundt.

Hun fik ikke sin taske med. Den fandt vidnet bagefter på en stol i soveværel-set.
..."

Oplysningerne i sagen

Der er i forhold 1 dokumenteret fra Forurettede 1's korrespon-dance med Vidne
1 og med Vidne 3.

Af retskemisk erklæring af 25. juni 2021 fremgår, at der ved udtagelse af blod
og urin fra Forurettede 1 den 8. maj 2021, kl. 14.30, ikke blev konstateret
ethanol i blodet, men 1,46 promille ethanol i urinen. Der blev endvidere fundet
Acrivastin (et allergimiddel) i urinen.

Personlige oplysninger

Der er af Kriminalforsorgen foretaget en personundersøgelse vedrørende til-
talte, hvoraf det blandt andet fremgår, at tiltalte er fundet egnet til at modta-ge
en hel eller delvis betinget dom, herunder med vilkår om samfundstjene-ste.



/

side 33

Tiltalte har om sine personlige forhold forklaret, at hans forhold er uændrede i
forhold til personundersøgelsen. Han færdiggør første del af uddannelsen den
27. maj 2022. Efter sommerferien begynder han på bacheloren. Han har
endvidere [ Udeladt ].

Tiltalte er ikke tidligere straffet.

Rettens begrundelse og afgørelse

Forhold 1
Tiltalte har erkendt at have haft samleje med Forurettede 1 i det i
anklageskriftet anførte tidsrum. Tiltalte har forklaret, at hun kyssede ham, da
han sad i sofaen, og at han to gange spurgte hende, om hun ville have sex, og at
hun begge gange svarede "ja". Tiltalte har endvidere forklaret, at det var ham,
der tog hendes bukser og underbukser af, men at hun hjalp ved at løfte op i
lænden.

Forurettede 1 har forklaret, at hun havde drukket denne aften, at hun fik
blackout omkring 10-30 minutter efter, at hun ankom til tiltaltes lejlighed, og at
hun først rigtig husker noget igen den næste morgen. Hun har endvidere
forklaret, at tiltalte tidligere havde flirtet med hende, hvor hun havde afvist
ham, herunder på Bar senest to uger inden gerningstidspunktet.

Tiltalte og vidnerne Vidne 1 og Vidne 5 har afgivet forskellige forklaringer om,
hvordan Forurettede 1 var i lejligheden, hvordan hun kom ind på soveværelset
med tiltalte, og hvad hun havde på og sagde, da hun kom ud fra soveværelset
igen.

Forurettede 1's forklaring, der har fremtrådt detaljeret og troværdig, støttes af
forklaringen afgivet af Vidne 1. Vidne 1 har således forklaret blandt andet, at
Forurettede 1 virkede mere træt i løbet af aftenen/ natten, at hun og tiltalte hjalp
hinanden ind på værelset, og at hun ikke lod til at være til stede mentalt. Vidne
1 har endvidere forklaret, at Forurettede 1 efterfølgende kom ud af soveværelset
iført mandeunderbukser og virkede forvirret. Vidne 1's forklaring støttes af, at
det efter den øvrige bevisførelse, herunder forklaringen afgivet af vidnet Vidne
3 må lægges til grund, at Forurettede 1 havde tiltaltes boksershorts på, da hun
forlod lejligheden. Vidne 5 har hertil tillige forklaret, at han fandt det
mærkeligt, da Forurettede 1 kom ud fra værelset, tog sine sko og gik, og at hun
ikke sagde farvel, som hun plejer.

Det anførte støttes endvidere af, at Forurettede 1 kom af sted fra tiltaltes lej-
lighed uden sin jakke, sin hættetrøje, sin taske eller sine trusser. Det lægges
efter forklaringen afgivet af vidnet Vidne 3 endvidere til grund, at hun ik-ke
kunne tale med Forurettede 1, da hun ringede til hende, og at Forurettede 1 talte
snøvlende. Vidne 3 har endvidere forklaret, at Forurettede 1 var svær at komme
i kontakt med, da Vidne 3 hentede hende ved metrostationen,



/

side 34

at Forurettede 1 så sløret og påvirket ud, at hun ikke kunne gå selv og faldt i
søvn efter kort tids kørsel i bilen. Det anførte støttes endvidere af, at
Forurettede 1 havde sendt flere tekstbeskeder med uforståeligt indhold.

Herefter og ved de i øvrigt foreliggende oplysninger findes det bevist, at
Forurettede 1 ikke havde samtykket i samlejet, ligesom hun på grund af
indtagelse af alkohol befandt sig i en situation eller tilstand, hvor hun var ude af
stand til at give samtykke, hvilket tiltalte efter det foran anførte om Forurettede
1's åbenbare tilstand i hvert fald må have anset for overvejende sandsynligt.

Tiltalte findes med disse bemærkninger skyldig i voldtægt i forhold 1.

Forhold 2
Tiltalte har erkendt at have haft samleje med Forurettede 2 (Forurettede 2) om
morgenen den 15. april 2021. Tiltalte har forklaret, at han, Vidne 4, Vidne 2 og
Forurettede 2 spillede drukspil, at de drak i cirka tre timer, og at han ikke ved,
om Vidne 2 på et tids-punkt kastede op. Han og Forurettede 2 havde ikke kysset
den aften. Til-talte har endvidere forklaret, at de var forholdsvis trætte, da de
sad i sofaen, at Forurettede 2 gik ind på et værelse, hvor hun lagde sig i sengen,
og at tiltalte kort efter gik ind og lagde sig ved siden af hende. De begyndte
deref-ter at bevæge sig mod hinanden, og tiltalte tog hendes trusser af, idet hun
hjalp med sine bevægelser, hvorefter de havde samleje. De havde kun samle-je,
mens de lå på siden. Tiltalte har endelig forklaret, at han ikke så Forurettede 2's
ansigt på noget tidspunkt under samlejet, at hun ikke rørte ham, og at de heller
ikke talte sammen. Tiltalte har i den forbindelse forklaret, at det er rigtigt, at
han på flere punkter har forklaret anderledes til politiet, men at det skyldes, at
han ikke havde kunnet nå at tænke tilbage på, hvad der var sket den konkrete
aften.

Forurettede 2's forklaring, der har fremtrådt detaljeret og troværdig, har
forklaret, at hun havde drukket meget denne aften og nat. Hun vågnede ved, at
tiltaltes penis var inde i hendes skede, hvor han var i gang med at have samleje
med hende, at hun frøs i kroppen, og at det var et chok. Hun har endvidere
forklaret, at hun lod som om, hun sov, fordi hun blev bange og føl-te, at hun
ikke kunne røre sig. Hun fortalte bagefter Vidne 2, hvad der var sket.
Forurettede 2 har endvidere forklaret, at tiltalte i løbet aftenen flirtede med
hende, men at hun med sit kropssprog havde givet udtryk for, at hun ikke var
interesseret, og at han også havde prøvet mod Vidne 2, der havde sagt nej til
ham. Forurettede 2 har endelig forklaret, at Vidne 2 på et tidspunkt var ude at
kaste op.

Vidne 2 har på væsentlige punkter bekræftet Forurettede 2's forkla-ring,
herunder har hun forklaret, at hun afviste tiltalte, hvorefter tiltalte gik ind på
værelset til Forurettede 2, og at Forurettede 2 efterfølgende sag-de til hende, at
tiltalte havde haft samleje med hende mod hendes vilje. Forurettede 2's
forklaring støttes endvidere af hendes selfievideo optaget på



/

side 35

Snapchat, hvor Forurettede 2 beskrev, at det var ubehageligt at være sam-men
med tiltalte.

Herefter og ved de i øvrigt foreliggende oplysninger findes det bevist, at
Forurettede 2 ikke havde samtykket i samlejet, ligesom hun på grund af søvn
og/eller indtagelse af alkohol befandt sig i en situation eller tilstand, hvor hun
var ude af stand til at modsætte sig handlingen og give samtykke, hvilket til-
talte i hvert fald må have anset for overvejende sandsynligt.

Tiltalte er herefter skyldig i voldtægt i overensstemmelse med tiltalen i for-hold
2, idet det lægges til grund, at tidspunktet for samlejet har været om
formiddagen den 15. april 2021.

Straffastsættelse
Der er ved straffastsættelsen lagt vægt på, at tiltalte er fundet skyldig i på to
forskellige tidspunkter over for to forskellige kvinder at have skaffet sig sam-
leje, uden at kvinderne har samtykket heri. I det ene tilfælde førte dette til, at
kvinden blev gravid og måtte have foretaget en abort.

To dommere voterede på dette grundlag for at fastsættes straffen til fængsel i 2
år, jf. straffelovens § 216, stk. 1.

En dommer voterede på dette grundlag for at fastsættes straffen til fængsel i 1
år og 9 måneder, jf. straffelovens § 216, stk. 1.

Der afsiges dom efter stemmeflertallet.

Erstatning
De nedlagte erstatningspåstande tages efter Retsformandens bestemmelse til
følge for så vidt angår tort som nedenfor bestemt, idet den i øvrigt af
Forurettede 1 nedlagte påstand henskydes til Erstatningsnævnet eller eventuelt
civilt søgsmål.

Thi kendes for ret:

Tiltalte straffes med fængsel i 2 år.

Tiltalte skal betale sagens omkostninger, herunder 35.000 kr. + moms i salær til
den beskikkede forsvarer, advokat Niels Anker Rasmussen.

Tiltalte skal endvidere inden 14 dage til Forurettede 1 betale 35.000 kr. med
tillæg af procesrente fra den 3. juni 2022 til betaling sker.

Tiltalte skal endvidere inden 14 dage til Forurettede 2 betale 35.000 kr. med
tillæg af procesrente fra den 12. juni 2022 til betaling sker.



/

side 36

Dommer



/